Ligte wat hang | SARIE
Ligte wat hang	deur Anita Rossouw and Lounette Fourie
Beligting kan ’n vertrek maak of breek. Dis ook een van die maklikste maniere om dekor te vernuwe. Maak liefs van ’n geregistreerde elektrisiën gebruik vir installering en sorg dat jou plafon sterk genoeg is om die gewig van die nuwe ligte te dra. 1. Vir die kombuis
In ’n kombuis is taakbeligting baie belangrik en een ligpunt is nie voldoende vir die hele vertrek nie. Drie groot metaalligte in ’n ry verskaf genoeg lig bokant die kombuis-toonbank en dra by tot ’n warm, knus atmosfeer. Laat dit sowat 75 cm bokant ’n oppervlak soos dié of ’n tafel installeer.
2. In die slaapkamer
In slaapkamers waar spasie langs die bed beperk is, is dit slim om hangligte aan weerskante van die bed te laat installeer. Sorg dat elk sy eie gerieflike skakelaar het sodat jy nie uit die bed hoef te klim as jy die lig wil aan- of afsit nie.
FOTO Henré Bloem vir Greyton Lodge
3. In die badkamer
Dié huiseienaar het self, maar onder leiding van die elektrisiën, die trosligte ontwerp en dit deur haar hele huis laat hang. Gewone groot, wit gloeilampe is gebruik en dis maklik om te vervang as een die gees gee.
’n Groot verskeidenheid hangligte is nou beskikbaar. Hier is ’n paar waarvan ons hou:
4a. Lampskerm van geweefde rottang
4b. ’n Lampskerm van gekleurde metaal, te kry in verskillende kleure
FOTO Ligthting Warehouse
4c. ’n Hanglamp van hout en wit metaal
4d. ’n Hanglamp van helder glas
Letters en woorde kan kunswerke uit eie reg wees. Dis boonop ’n goedkoop manier om jou huis te versier. 1. My tyd Alles hoef nie altyd teen die muur te hang nie. ’n Oorgroot dekoratiewe horlosie is staangemaak agter ’n …